पाएं अपने शहर की ताज़ा ख़बरें और फ्री ई-पेपरडाउनलोड करें
क्षेत्र के खेड़ा गांव में आग लगने का सिलसिला जारी है। रविवार को भी खलियानों से आग गांव तक पहुंच गई। ग्रामीणों ने बताया कि रविवार को सुबह 11 बजे गोठड़ा ग्राम पंचायत के खेड़ा गांव के खलियानों में आग लग गई एवं तेज हवा की तीव्रता अधिक होने से आग काफी सारे क्षेत्र में फैल गई। आग चारों तरफ फैल गई, जिसने ग्राम के लोग दहशत में आ गए। ग्रामीणों ने घर से बाहर निकले एवं अपने स्तर पर ट्यूबेल से पाइप लाइन जोड़कर टैंकरों द्वारा आग को बुझाने का प्रयास किया। आग हवा के साथ होने के कारण गांव के चारों ओर छोटे छोटे रूप में पांच से सात जगह आग लग गई। इस वजह से अफरा तफरी का माहौल रहा।
ग्रामीणों द्वारा प्रशासन को सूचना दी गई। जिसके बाद दो दमकल के आने के बाद आग पर काबू पाया । सूचना पर उनियारा पुलिस भी मौके पर पहुंची। ग्रामीणों ने आग के लगातार सिलसिले पर प्रशासन से जांच की मांग की है। ग्रामीण बताया कि पखवाड़े के अंदर कई दर्जन बार खेड़ा गांव में बाड़े में, खलियानों मैं आग लगने से हजारों रुपए का नुकसान हो गया है। जिसे ग्रामीण दहशत में है।
बीसलपुर के वन क्षेत्र में आग से पेड-पौधे व घांस-फूल जले
टोडारायसिंह | बीसलपुर के वन क्षेत्र में रविवार को अचानक आग लग जाने से अफतफरी मच गई। आग की लपटे इतनी तेजी से फैली ओर पेड पौधों को अपने गिरफ्त में कर लिया। सूचना पर पहुंची टोडारायसिंह की दमकल ने करीब 2 घंटे में जाकर आग पर काबू पाया। बीसलपुर में बोटूंदा के रास्ते पर वन क्षेत्र में दोपहर करीब 1 बजे अचानक आग लग गई। जिससे आधा किमी तक दर्जनों पेड पौधे आग से नष्ट हो गए। आग लगते ही लोगों में अफरा तरफरी मच गई। आग की लपटे इतनी तेजी से बढ रही थी कि एक के बाद एक पेड पौधों को घेर लिया। तभी ग्रामीणों की सूचना पर प्रशासन ने टोडारायसिंह से दमकल भिजवाई। दमकलकर्मी ने बडी मशक्कत के बाद करीब 3 बजे आग पर काबू पाया। सूचना के बाद वनकर्मी की टीम भी घटना स्थल पर पहुंच गई। एक दमकल के माध्यम से करीब 2 घंटे बाद आग पर काबू पाया जासका है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva zho_Hant eng_Latn